wickkiey/tamil-wikipedia-chunked huggingface dataset:
# சுப்ரபாரதிமணியன்

## நாவல்கள்

- மற்றும் சிலர் 1987
- சுடுமணல் கட்டுரை வடிவம் 1990 (மலையாளத்திலும் வெளியானது)
- சாயத்திரை 1998 (சிறந்த நாவலுக்கான தமிழ அரசு பரிசு பெற்றது, ஆங்கிலம், கன்னடம், மலையாளம், கன்னடம், இந்தி மொழிகளிலும் வெளியானது)
- பிணங்களின் முகங்கள் 2003 ( கோவை கஸ்தூரி சீனிவாசன் பரிசு பெற்றது, ஆங்கிலத்திலும் வெளியானது)
- சமையலறைக் கலயங்கள் 2005
- தேனீர் இடைவேளை 2006 (ஆங்கிலத்திலும் வெளியானது)
- ஓடும் நதி 2007 (என்சிபிஎச்-கலை இலக்கியப் பெருமன்ற விருது பெற்றது)
- அறிவிப்பு (2001)
- மாலு 2012 (உயிர்மை)
- நீர்த்துளி 2011 (ஜெயந்தன் படைப்பிலக்கிய விருது சிறந்த நாவலுக்கு )
- தறிநாடா (என்சிபிஎச்)
- சப்பரம் (காவ்யா, ராஜபாளையம் மணிமேகலை மன்றம், கலை இலக்கியப் பெரும்னறம் இரண்டு விருதுகள் பெற்றது)
- புத்து மண் – உயிர்மை பதிப்பகம், சென்னை
- சிலுவை (2023 - என்சிபிஎச்)
# சுப்ரபாரதிமணியன்

## தொகுப்பு நூல்கள்

- அசோகமித்ரன் 77 (2010, அசோகமித்ரன் பற்றிய கட்டுரைகள், அம்ருதா பதிப்பகம்)
- தமிழ் மொழிக்கு நாடிலை (அ.முத்துலிங்கம் பேட்டிகள், கவின்கலை பதிப்பகம், சென்னை)
- அ. முத்துலிங்கத்தின் மூன்று உலகங்கள் (அய்ந்திணை பதிப்பகம், சென்னை)
- சி.சு.செல்லப்பா எழுத்துக்காரன் (காவ்யா)
- நோபல் பரிசு பெற்றவர்களின் கதைகள் (2012 என்சிபிஎச்)
- படைப்பும், பகிர்வும் (2006, காவ்யா)
- தற்கால மலையாளக் கவிதைகள் (1994)
# சுப்ரபாரதிமணியன்

## தொகுப்பு நூல்கள்

### மொழிபெயர்ப்புகள்

- பின்னலின் பின்னல் (2008, சாலிடாரிட்ட் அமைப்பு, திருப்பூர் பின்னாலாடை தொழில் பற்றிய நூல், ஆங்கிலத்திலிருந்து)
- உயில் மற்றும் பிற கதைகள் (2012, சாகித்ய அகாதமி, ஜெ.பி.தாஸின் ஒரியக்கதைகள், ஆங்கிலத்திலிருந்து)
- மண்ணின் பாடல்கள் (2014, சாகித்ய அகாதமி, வடகிழக்கு இந்தியக் கதைகள்)
# சுப்ரபாரதிமணியன்

## தொகுப்பு நூல்கள்

### ஆய்வு நூல்கள்

- பின்னலினால் பிணைக்கப்பட்டது – 2006
# சுப்ரபாரதிமணியன்

## குறும்படங்கள்

- சோத்துப்பொட்டலம் (2005, சேவ், திருப்பூர்)
- திருவிழா (2004, முத்தமிழ்ச் சங்கம், திருப்பூர்)
- சுமங்கலி (2009, திருப்பூர் மக்கள் அமைப்பு)
# சுப்ரபாரதிமணியன்

## நாடகம்

- மணல் வீடு (2005, மக்கள்)
# சுப்ரபாரதிமணியன்

## விருதுகள்

- கதா விருது (1994 - சிறந்த சிறுகதையாளருக்கானது, இந்திய ஜனாதிபதி வழங்கியது)
- தமிழக அரசு சிறந்தநாவல் பரிசு (சாயத்திரை நாவலுக்காக)
- கு. சின்னப்பபாரதி அறக்கட்டளை விருது (2011 - சுப்ரபாரதிமணியன் கதைகள் நூலுக்காக)
- திருப்பூர் தமிழ்ச்சங்கம், தமிழ்நாடு கலை, இலக்கியப் பெருமன்றம் சிறந்த நூல்கள் பரிசுகள்
- இலக்கியச் சிந்தனைப் பரிசு
- தமிழ்நாடு கலை இலக்கியப் பெருமன்ற விருது
- கோவை லில்லி தேவசிகாமணி விருது (சிறந்த சிறுகதையாளருக்காக)
- தமிழ்நாடு முற்போக்கு எழுத்தாளர் சங்க விருது (சிறந்த சிறுகதையாளருக்காக)
- ஏர் இந்தியா – குமுதம் இலக்கியப் போட்டிப் பரிசு (நகரம் குறுநாவலுக்காக)
- திருப்பூர் முத்தமிழ்ச்சங்கம் கலைமாமணி விருது
- கி.ரா.வின் கரிசில் விருது (கனவு சிற்றிதழுக்காக)
- கோவை கஸ்தூரி சீனிவாசன் அறக்கட்டளை பரிசு (பிணங்களின் முகங்கள் நாவலுக்காக -.ஆங்கிலத்திலும் மொழிபெயர்க்கப் பட்டது.)
- என்சிபிஎச்-கலை இலக்கியப் பெருமன்ற விருது (ஓடும் நதி நாவலுக்காக)
- ஜெயந்தன் படைப்பிலக்கிய விருது (நீர்த்துளி நாவலுக்காக)
- சேலம் எழுத்துக்களம் விருது (கனவு சிற்றிதழுக்காக - 25 ஆண்டுகள் நிறைவிற்காக)
- திருப்பூர் முத்தமிழ்ச்சங்கத்தின் கலைமாமணி விருது
# கனல் கண்ணன்

**கனல் கண்ணன்** (பிறப்பு:12 பிப்ரவரி 1962) *வி. கண்ணன்* என்பது இவரது இயற்பெயர் ஆகும். இந்தியத் திரைப்படத்துறையில் சண்டை ஒருங்கிணைப்பாளராகவும், சண்டை பயிற்சியாளராகவும் அறியப்படுபவர். இவர் நடிகராகவும், திரைக்கதை எழுத்தாளராகவும் உள்ளார். இந்தியத் திரைப்படத்துறையில் தமிழ், மலையாளம், தெலுங்கு, இந்தி, கன்னடம் ஆகிய மொழிகளில் பணியாற்றியுள்ளார். பீட்டர் ஹீன் மற்றும் சன்ட் சிவா, அனல் அரசு ஆகியோர் இவருடைய மாணவர்களாவார்.
# கனல் கண்ணன்

## சர்ச்சைப் பேச்சு

சென்னை மதுரவாயலில் இந்து முன்னணி சார்பில் இந்துக்கள் உரிமை மீட்பு பிரச்சார பயண நிறைவு பொதுக் கூட்டம் நடைபெற்றது.
இதில் பேசிய இந்து முன்னணியின் மாநில கலை இலக்கியச் செயலாளர் கனல் கண்ணன், ரீரங்கம் ரங்கநாதர் கோயிலில் தரிசனம் செய்துவிட்டு வெளியே வரும்போது எதிரே கடவுள் இல்லை என்று சொன்ன ஈ. வெ. ராவின் சிலை இருப்பதாகவும், அந்த சிலை என்று உடைக்கப்படுகிறதோ அன்று தான் இந்துக்களின் எழுச்சி நாள் என்றும் கூறியிருந்தார். இதுகுறித்து தந்தை பெரியார் திராவிடர் கழகம் சார்பில் அளித்த புகாரின் பேரில் கனல் கண்ணன் மீது சென்னை சைபர் கிரைம் போலீசார் இரண்டு பிரிவுகளின் கீழ் வழக்கு பதிவு செய்துள்ளனர்.
# எம். பி. சீனிவாசன்

**எம். பி. சீனிவாசன்** (*M. B. Sreenivasan*, 19 செப்டம்பர் 1925 &ndash; 9 மார்ச் 1988), தமிழ், மற்றும் மலையாளத் திரைப்பட இசையமைப்பாளர். பொதுவுடமைக் கட்சியைச் சேர்ந்த ஒரு மார்க்சியவாதி. திரையுலகிலும் கம்யூனிஸ்ட் இயக்க வட்டாரத்திலும் அவர் "எம்.பி.எஸ்" என்று பிரியத்துடன் அழைக்கப்பெற்றார். 1962இல் வெளிவந்த "கால்படுகள்" என்ற மலையாளப் படத்திற்காக இசையமைத்ததே இவரது முதல் பாடல்.
# எம். பி. சீனிவாசன்

## வாழ்க்கைக் குறிப்பு

எம்.பி.எஸ், 1925இல் பாலகிருஷ்ணன், விசாலாடைசி இணையருக்கு மகனாகப் பிறந்தார். சங்கீத வித்துவானாகிய தாயிடமிருந்து இசையைக் கற்றார். கம்யூனிஸ்ட் தலைவராகிய தன் சிறிய தந்தையிடமிருந்து அரசியல் கற்றார்.  
சென்னை மாநிலக் கல்லூரியில் படித்தவர் சீனிவாசன். அப்போது விடுதலைப் போராட்டப் பொதுக் கூட்டங்களில் பாரதியார் பாடல்களைப் பாடி வந்தார். தமிழகத்தில் கம்யூனிச சார்புள்ள மதராஸ் மாணவர் அமைப்பு தோன்றியது. சீனிவாசன் இந்த அமைப்பில் இணைந்தார். மாணவர் இயக்கப் பணிகளுக்காக இந்தியா முழுக்க அலைந்து திரிந்த சீனிவாசன் அதே இலட்சியத்துக்காகக் கலைத்துறையில் பணியாற்றிக் கொண்டிருந்த சஹிதா என்ற முஸ்லிம் பெண்ணைச் சந்தித்துத் திருமணம் புரிந்தார். சில ஆண்டுகள் சீனிவாசன் முறையாக கருநாடக இசையும் பயின்றார். 1959 இல் முழு நேர இசை அமைப்பாளராகப் பணியாற்றத் தொடங்கினார்.
# எம். பி. சீனிவாசன்

## கலைப் பயணம்

கேரளா கய்யூர் தியாகிகளின் போராட்டத்தை அடிப்படையாக வைத்துத் தயாரித்த "மீனமாசத்திலெ சூரியன்" என்கிற திரைப்படத்தின் பாடல்களுக்கு இசை அமைப்பதற்காகச் சென்று அவர் முதலில் கேட்டுக்கொண்டது தியாகப்பூமியான கய்யூரை நேரில் போய்ப் பார்க்கவேண்டும் என்பது தான். பின் அங்கு சென்று மக்களைச் சந்தித்து, அந்தக் கிராமத்தின் கலாச்சாரச் சூழலைப் புரிந்து கொண்ட பிறகு தான் கய்யூர் தியாகிகளைப் பற்றிய திரைப்படதத்திற்கு இசை அமைத்தார். வங்காளத்தில் ஏற்பட்ட கொடும் பஞ்சத்தில் பாதிக்கபட்ட மக்களுக்கு பஞ்ச நிவாரண நிதி திரட்டுவதற்காக வந்ததிலிருந்து கலைக்குழு ஒன்று 1944இல் பம்பாய்க்கு அழைக்கப்பட்டது. அது பம்பாயில் இப்டா (IPTA) எனும் இந்திய மக்கள் நாடக மன்றம் கலைக்குழு தோன்றுவதற்குக் காரணமாக இருந்தது. இப்டா கம்யூனிஸ்ட் தலைமையின் வழிகாட்டலில் செயல்பட்டது. இவர் இப்டாவில் தீவிரமாக ஈடுபட்டு சென்னையில் 'மதராஸ் இளைஞர் சேர்ந்திசைக் குழு' வை உருவாக்கினார்.  
பல பொதுவுடமைத் தோழர்களைப் பங்குதாரர்களாக கொண்டு உருவாக்கப்பட்ட குமரி பிலிம்ஸ் தயாரித்த படம் பாதை தெரியுது பார். இத்திரைப்படத்துக்கு சீனிவாசன் இசையமைத்தார். முதலாளித்துவப் போக்குகளை எதிர்த்து எடுக்கப்பட்ட படம். இத்திரைப்படத்தின் மறக்க முடியாத பாடல்கள் ஜெயகாந்தன் எழுதிய *தென்னங்கீற்று ஊஞ்சலிலே*, மற்றும் *சின்னச் சின்ன மூக்குத்தியாம்* போன்ற பாடல்கள் சீனிவாசனின் இசையில் புகழ் பெற்றன. இத்திரைப்படம் 1960 இல் வெளி வந்தது.  
இதன் பின்னர் மலையாளத் திரைப்படங்களில் சீனிவாசன் இசை அமைக்கத் தொடங்கினார். கேரள அரசின் சிறந்த இசை அமைப்பாளர் விருதை நான்கு ஆண்டுகள் தொடர்ந்து பெற்றார் சீனிவாசன்.  
பிரபல எழுத்தாளர் ஜானகிராமன் எழுதித் தயாரித்த தாகம் திரைப்படத்துக்கு சீனிவாசன் இசையமைத்தார். 1974 இல் வெளிவந்த இத்திரைப்படத்தில் முத்துராமன் நடித்திருந்தார். 1975 இல் கே. விஜயன் இயக்கிய புதுவெள்ளம் திரைப்படத்துக்கு இசையமைத்தார். இப்படத்தில் இடம்பெற்ற *துளித் துளி மழைத் துளி* என்ற பாடல் புகழ் பெற்றது. சீனிவாசன் தமிழில் ஐந்து அல்லது ஆறு படங்களுக்கே இசையமைத்திருந்தார்.
# எம். பி. சீனிவாசன்

## திருமணம்

இப்டாவில் (IPTA) உத்வேகத்துடன் செயல்படும் உறுப்பினராக இருந்த சாகித் கிச்சலுவைத் திருமணம் செய்து கொண்டார். சாகித் பிரித்தானிய அரசின் ரௌலட் சட்டத்தை எதிர்த்து ஜாலியன் வாலாபாக்கில் போராட்டத்தில் ஈடுபட்ட வீரர் டாக்டர் சைபுதின் கிச்சலுவின் மகள் ஆவார்.
# எம். பி. சீனிவாசன்

## விருதுகள்

**கேரள திரைப்பட விருது:**
- 1973 - கேரள மாநில திரைப்பட விருது -சிறந்த இசையமைப்பாளர்
- 1978 - கேரள மாநில திரைப்பட விருது -சிறந்த இசையமைப்பாளர் ('பந்தனம்')
- 1979 - கேரள மாநில திரைப்பட விருது -சிறந்த இசையமைப்பாளர்
- 1981 - கேரள மாநில திரைப்பட விருது -சிறந்த இசையமைப்பாளர்
# பாய் (நூல்)

**பாய்: டேல்ஸ் ஆப் சைல்ட்ஹூட்** ( ஆங்கிலம் : Boy:Tales of Childhood ) 1984 இல் வெளிவந்த முதல் சுயசரிதை. இதனை பிரித்தானிய எழுத்தாளர் ரோல் தால்(Roald Dahl) எழுதினார். அவர் தனது குழந்தைப் பருவம் தொடர்பாக எழுதிய சுயசரிதை "பாய்: டேல்ஸ் ஆப் சைல்ட்ஹூட்".
# பரம்பரை (திரைப்படம்)

***பரம்பரை*** 1996ல் வெளிவந்த தமிழ்த் திரைப்படமாகும். இதனை கே. எஸ். ரவிக்குமார் இயக்கியிருந்தார். இத்திரைப்படத்தில் பிரபு, ரோஜா ஆகியோர் முக்கிய கதாப்பாத்திரங்களில் நடித்திருந்தனர். இவர்களுடன் செந்தில், மனோரம்மா, கவுண்டமணி ஆகியோர் நடித்திருந்தனர்.  
இத்திரைப்படத்திற்கு தேவா இசையமைத்திருந்தார்.
# பரம்பரை (திரைப்படம்)

## நடிகர்கள்

- பிரபு - பரமசிவன்
- ரோசா பர்வதம்
- மனோரமா - பரமசிவன் பாட்டி
- கவுண்டமணி - கருப்புசாமி
- விஜயகுமார் - பரமசிவன் தந்தை
- செந்தில் - கண்ணாயிரம்
- சிந்து - மரகதம்
- தருண் குமார்
- மீரா - பரிமளா
- ஜோதி மீனா - மங்கம்மா
- மாஸ்டர் மகேந்திரன் -இளைய பரமசிவன்
- சபிதா ஆனந்த் விஜயகுமார் முதல் மனைவி
# பரம்பரை (திரைப்படம்)

## இசை

| Track | பாடல் | பாடகர்கள் | காலம் |  |
| --- | --- | --- | --- | --- |
| 1 | 'இது மாலக்கால' | எஸ். பி. பாலசுப்பிரமணியம், சுஜாதா மோகன் | 5:11 |  |
| 2 | 'பரம்பரை' | தேவா, கோபால் சர்மா, சண்முகசுந்தரி | 5:15 |  |
| 3 | 'தஞ்சாவூர் நந்தி' | மனோரமா, சித்ரா, கிருஷ்ணராஜ், சுந்தராஜன் | 4:46 |  |
| 4 | 'வைகாசி மாசம்' | மனோ, சுஜாதா மோகன் | 5:08 |  |
| 5 | 'வயக்காடு' | மனோ, சித்ரா | 5:09 | } |
# காலியம் ஆண்டிமோணைடு

**காலியம் ஆண்டிமோணைடு** (*Gallium antimonide*) என்ற வேதிச் சேர்மத்தின் மூலக்கூறு வாய்பாடு GaSb ஆகும். III-V குடும்பத்தைச் சேர்ந்த காலியமும் அந்திமனியும் இணைந்து உருவாகும் சேர்மமான இதுவொரு குறைக்கடத்தியாகும். இதனுடைய அணிக்கோவை மாறிலியின் மதிப்பு 0.61 நாமீ. ஆகும்.
# காலியம் ஆண்டிமோணைடு

## பயன்கள்

GaSb அகச்சிவப்பு உணர்கருவிகளாகவும், அகச்சிவப்புக் கதிர்-ஒளி-உமிழ் இருமுனையமாகவும் மற்றும் லேசர்கள், திரிதடையங்கள் மற்றும் வெப்பவொளிமின்னழுத்த அமைப்புகள் போன்றவைகளாகவும் பயன்படுத்தப்படுத்த முடியும்.
# காலியம் ஆண்டிமோணைடு

## இவற்றையும் காண்க

- அலுமினியம் ஆண்டிமோணைடு
- இண்டியம் ஆண்டிமோணைடு
- காலியம் ஆர்சினைடு
# பழமொழி வழங்கும் பல்துறைச் சிந்தனைகள் (நூல்)

**பழமொழி வழங்கும் பல்துறைச் சிந்தனைகள்** என்பது மஞ்சை வசந்தன் எழுதிய நூல் ஆகும்.
# பழமொழி வழங்கும் பல்துறைச் சிந்தனைகள் (நூல்)

## நூலாசிரியர்

மஞ்சை வசந்தன், சேத்தியாத்தோப்பைச் சேர்ந்த தமிழ் எழுத்தாளர் ஆவார். இவர் பகுத்தறிவு, தமிழ்ப் பண்பாடு, தன் மதிப்பு, நாட்டர் வழக்காற்றியல் குறித்து எழுதி வருகின்றார். இவர் அர்த்தமற்ற இந்து மதம், சம்பிரதாயங்கள் சரியா? உள்ளிட்ட நூல்களை எழுதியுள்ளார்.
# பழமொழி வழங்கும் பல்துறைச் சிந்தனைகள் (நூல்)

## பதிப்பு விவரங்கள்

விஜயா பதிப்பகம், கோயம்புத்தூர் இந்நூலினை வெளியிட்டுள்ளனர். இந்நூலின் முதற் பதிப்பு சூன் 2010 இல் வந்தது.
# பழமொழி வழங்கும் பல்துறைச் சிந்தனைகள் (நூல்)

## நூலின் முகவுரைச் செய்திகள்

பாமரர் குரல் என்றும் தலைப்பில் இந்நூலுக்கு நூலாசிரியர் மஞ்சை வசந்தன் நூல் முகவுயை எழுதியுள்ளார். திருக்குறளைப் போன்று பழமொழிகளும் மக்களுக்குப் பயனுடையது என்று கூறியுள்ளார்.
# பழமொழி வழங்கும் பல்துறைச் சிந்தனைகள் (நூல்)

## உள்ளடக்கம்

இத்தொகுப்பில் பழமொழிகளைத் தொகுத்து 21 தலைப்பின் கீழ் விளக்கம் அளித்துள்ளார் நூலாசிரியர். இத்தொகுப்பிலுள்ள பழமொழிகளுக்கு அருஞ்சொற்பொருள் விளக்கத்தினையும் நூலாசிரியர் அளித்துள்ளார். இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும்.  
இந்நூலில் குடும்ப இயல், பாலியல், உறவு இயல், நட்பு இயல், உளவியல், கல்வி இயல், அறிவியல், சமூகவியல், பண்பாட்டியல், உழவியல், ஆட்சி இயல், பொருளியல், போரியல், சட்டவியல், தடயவியல், ஊடகவியல், நிருவாக இயல், மருந்தியல், கலை இயல், இலக்கியம், தத்துவ இயல் ஆகிய குறுந்தலைப்புகளின் அடிப்படையில் பழமொழிகளை விவரிப்பியல் ஆய்விற்கு நூலாசிரியர் உட்படுத்தியுள்ளார்.
# சக்தி வாசு

**சக்தி வாசுதேவன்** (*Shakthi Vasudevan*, பிறப்பு: 23 பிப்ரவரி 1983) தமிழ் நடிகராவார். இவர் இயக்குனரான பி. வாசுவின் மகனாவார். குழந்தை நட்சத்திரமாக பி.வாசுவின் இயக்கத்தில் நடித்துள்ளார்.  
1991இல் *சின்னத் தம்பி* திரைப்படத்தில் இளைய வயது பிரபுவாக நடித்தார். இப்படம் குழந்தை நட்சத்திரமாக இவர் நடித்த முதல் படமாகும். நடிகன் திரைப்படத்தில் இளவயது சத்தியராஜாக நடித்தார்.  
2007இல் *தொட்டால் பூ மலரும்* திரைப்படத்தின் மூலம் நாயகனாக அறிமுகம் ஆனார். நினைத்தாலே இனிக்கும் துணை நடிகராக நடித்தார்.
# சக்தி வாசு

## திரைப்படங்கள்

| ஆண்டு | படம் | கதாப்பாத்திரங்கள் |  |
| --- | --- | --- | --- |
| 1991 | *சின்னத் தம்பி* | குழந்தை நட்சத்திரம் |  |
| 1992 | *ரிக்சா மாமா* | குழந்தை நட்சத்திரம் |  |
| 1992 | *செந்தமிழ் பாட்டு* | குழந்தை நட்சத்திரம் |  |
| 1992 | *இது நம்ம பூமி* | குழந்தை நட்சத்திரம் |  |
| 2007 | *தொட்டால் பூ மலரும்* | ரவி தியாகராஜன் |  |
| 2008 | *மகேஷ் சரண்யா மற்றும் பலர்* | மகேஷ் |  |
| 2009 | *நினைத்தாலே இனிக்கும்* | சக்தி |  |
| 2010 | *ஆட்டநாயகன்* | லிங்கம் |  |
| 2011 | *யுவன் யுவதி* | சக்தி | கௌரவத் தோற்றம் |
| 2012 | *ஏதோ என்னை செய்தாய்* | அர்ஜூன் |  |
| 2015 | *படம் பேசும்* |  |  |
| 2017 | *சிவலிங்கா* | ரஹீம் பாய் | } |
# இசை (திரைப்படம்)

***இசை*** எஸ். ஜே. சூர்யா இயக்கி, நடித்து மற்றும் இசையமைத்த ஓர் தமிழ் திகில் திரைப்படமாகும். இது 2015-ஆம் ஆண்டு ஜனவரி 30 ல் வெளிவந்தது. படத்தை எழுதி, இயக்கிய எஸ். ஜே. சூரியா கதாநாயகனாகவும் நடித்துள்ளார். சாவித்திரி எனும் புதுமுக நாயகியை அறிமுகம் செய்துள்ளார். 25 மே 2012 அன்று படப்பிடிப்பு ஆரம்பமானது. நவம்பர் 16, 2014 அன்று இசை படத்தின் இசை வெளியீட்டு விழா நடந்தது.  
ஆனந்த விகடன் இப்படத்திற்கு நூற்றுக்கு 43 மதிப்பெண்கள் வழங்கி விமர்சித்திருந்தது.
# இசை (திரைப்படம்)

## நடிகர்கள்

- எஸ். ஜே. சூர்யா
- சுலக்னா பனிக்ரகி
- சத்யராஜ்
# தமிழ்ப் பழமொழிகள் ஓர் ஆய்வு (நூல்)

**தமிழ்ப் பழமொழிகள் ஓர் ஆய்வு** என்பது முனைவர் சு. சக்திவேல் எழுதிய நூலாகும்.
# தமிழ்ப் பழமொழிகள் ஓர் ஆய்வு (நூல்)

## நூலாசிரியர்

முனைவர் சு. சக்திவேல் தமிழ்ப் பல்கலைக்கழகத்தில், நாட்டார் வழக்காற்றியல் துறையில் பேராசிரியராகப் பணியாற்றியக் கல்வியாளர் ஆவார். இவர் நாட்டார் வழக்காற்றியல் துறையிலும், இதழியல் துறையிலும் நூல்களை எழுதியுள்ளார்.
# தமிழ்ப் பழமொழிகள் ஓர் ஆய்வு (நூல்)

## பதிப்பு விவரங்கள்

தமிழ்ப் பல்கலைக்கழக பதிப்புத்துறை, தஞ்சாவூர். இந்நூலின் முதற் பதிப்பு திசம்பர் 2004 இல் வெளிவந்துள்ளது.
# தமிழ்ப் பழமொழிகள் ஓர் ஆய்வு (நூல்)

## நூலின் முகவுரைச் செய்திகள்

நாட்டார் வழக்காற்றியலின் ஒரு கூறான பழமொழிகள் குறித்த ஆய்வே இந்நூல் என்கின்றார் நூலாசிரியர்.
# தமிழ்ப் பழமொழிகள் ஓர் ஆய்வு (நூல்)

## நூல் அணிந்துரை

இந்நூல் நாட்டார் வழக்காற்றியல் துறைக்கு ஓர் புதிய வரவு என்று எழுதியுள்ளார் தமிழ்ப் பல்கலைக்கழகத்தின் மேனாள் துணை வேந்தர் பேராசிரியர் இ. சுந்தர மூர்த்தி.
# தமிழ்ப் பழமொழிகள் ஓர் ஆய்வு (நூல்)

## உள்ளடக்கம்

இத்தொகுப்பில் பழமொழிகளைத் தொகுத்து 7 பெருந்தலைப்புகளில் விளக்கம் அளித்துள்ளார் நூலாசிரியர். இத்தொகுப்பிலுள்ள பல பழமொழிகளுக்கு அருஞ்சொற்பொருள் விளக்கத்தினையும், ஆய்வுரையையும் நூலாசிரியர் அளித்துள்ளார். இத்தொகுப்பில் உள்ளவை கள ஆய்வுப் பழமொழிகள் ஆகும்.  
இந்நூலில் 1. முன்னுரை, 2. தமிழ்ப்பழமொழிகளின் தோற்றமும் வளர்ச்சியும், 3. தமிழ்ப் பழமொழிகளை வகைப்படுத்துதல், 4. தமிழ்ப்பழமொழிகள் காட்டும் சமுதாயமும் பண்பாடும், 5. தமிழ்ப்பழமொழிகள்- நடையியல் ஆய்வு, 6. தமிழ்ப்பழமொழிகள்- அமைப்பியல் ஆய்வு, 7. தமிழ்ப்பழமொழிகள்- உளவியல் ஆய்வு, பின்னிணைப்பு, துணை நூற் பட்டியல் ஆகிய தலைப்புகளின் அடிப்படையில் பழமொழிகளை விவரிப்பியல் ஆய்விற்கு நூலாசிரியர் உட்படுத்தியுள்ளார்.
# உலகப் புற்றுநோய் நாள்

**உலகப் புற்றுநோய் நாள்** (*World Cancer Day*) உலகளாவிய அளவில் ஆண்டுதோறும் பிப்ரவரி 4 ஆம் நாள் கொண்டாடப்படுகிறது. புற்றுநோய் குறித்த விழிப்புணர்வை ஏற்படுத்துவதும், நோய்த் தடுப்பு முறைகள், மற்றும் புற்றுநோய்க்கான சிகிச்சை முறைகளைப் பரப்புவதும் இந்நாள் அனுசரிக்கப்படுவதன் முக்கிய நோக்கங்களாகும். உலகப் புற்றுநோய் நாள் 2008 ஆம் ஆண்டில் எழுதப்பட்ட உலகப் புற்றுநோய்ப் பிரகடனத்தை ஆதரிக்கும் நோக்கில் பன்னாட்டுப் புற்றுநோய் எதிர்ப்பு ஒன்றியம் என்ற அமைப்பினால் ஆரம்பிக்கப்பட்டது. புற்றுநோய் இறப்பு வீதத்தையும் புற்றுநோய்த் தாக்கத்தையும் 2020 ஆம் ஆண்டுக்குள் குறிப்பிடத்தக்களவு குறைத்தலே இதன் முதன்மை நோக்கம் ஆகும்..  
உலக புற்றுநோய் நாள் தவறான தகவல்களை குறிவைத்து செயற்படுகிறது. விழிப்புணர்வை எழுப்புகிறது மற்றும் களங்கத்தை குறைக்கிறது. புற்றுநோயால் பாதிக்கப்பட்டவர்களுக்கு ஆதரவாக பல முயற்சிகள் உலக புற்றுநோய் நாளில் நடத்தப்படுகின்றன. இந்த இயக்கங்களில் ஒன்று மொட்டைத்தாமி என்ற இயக்கமாகும். புற்றுநோய் சிகிச்சைக்கு உட்படுத்தப்படுபவர்களுக்கு தைரியத்தின் அடையாளத்தைக் காட்டுவதற்காக "சிகையலங்காரம் செய்பவர்கள்" உலகளாவிய அளவில் தங்கள் தலையை மொட்டையடித்துக் கொள்கின்றனர். இயக்கத்தில் பங்கேற்பாளர்களின் படங்கள் பின்னர் சமூக ஊடகங்கள் முழுவதும் பகிரப்படுகின்றன. இதைப்போன்ற இயக்கங்கள் உலகம் முழுவதும் நூற்றுக்கணக்காக நடைபெறுகின்றன.
# உலகப் புற்றுநோய் நாள்

## வரலாறு

உலகப் புற்றுநோய் நாள் 2000 ஆம் ஆண்டு பிப்ரவரி மாதம் 4 ஆம் நாள் அன்று பாரிசில் நடைபெற்ற புதிய நுற்றாண்டில் புற்றுநோய்க்கு எதிரான உலக புற்றுநோய் உச்சி மாநாட்டில் நிறுவப்பட்டது. புற்றுநோய் ஆராய்ச்சியை மேம்படுத்துவதற்கும், புற்றுநோயைத் தடுப்பதற்கும், நோயாளிகளின் சேவைகளை மேம்படுத்துவதற்கும் பாரிசு சாசனம் உருவாக்கப்பட்டது. உலக புற்றுநோய் நாள் அனுசரிப்பு அதிகாரப்பூர்வ கையொப்பமும் இச்சாசனத்தில் இடம்பெற்றது. யுனெசுகோவின் அப்போதைய பொது இயக்குநர் உச்சிமாநாட்டில் கையெழுத்திட்டார்.
# உலகப் புற்றுநோய் நாள்

## உலகப் புற்றுநோய் நாள் கருப்பொருள்கள்

உலகப் புற்றுநோய் நாள் ]]  
2019-2021 ஆம் ஆண்டில் 'நான் இருக்கிறேன் என்னால் முடியும்' என்ற கருப்பொருள் அனுசரிக்கப்பட்டது. புற்றுநோயைப் பற்றிய எதிர்மறையான அணுகுமுறையையும், புற்றுநோயை எதுவும் செய்ய முடியாது என்ற கொடிய நம்பிக்கையையும் இக்கருப்பொருள் எதிர்க்க முயல்கிறது . தனிப்பட்ட செயல்கள் எவ்வாறு சக்தி வாய்ந்ததாகவும் தாக்கத்தை ஏற்படுத்தக்கூடியதாகவும் இருக்கும் என்பதையும் இது ஊக்குவிக்கிறது.  
2016 ஆம் ஆண்டில், உலக புற்றுநோய் நாளில் 'நம்மால் முடியும், என்னாலும் முடியும்' என்ற கருப்பொருளின் கீழ் மூன்று ஆண்டு பிரச்சாரம் தொடங்கியது. புற்றுநோயின் தாக்கத்தைக் குறைப்பதற்கான கூட்டு மற்றும் தனிப்பட்ட செயல்களின் ஆற்றலை இக்கருப்பொருள் ஆராய்ந்தது. 2016 ஆம் ஆண்டுக்கு முன் "எங்களுக்கு அப்பால் ஏதுமில்லை" (2015) மற்றும் "புனைவுகளை அகற்று" (2014) போன்றவை பிரச்சாரக் கருப்பொருள்களாக இருந்தன..
| 2019 - 2021 | 'நான் இருக்கிறேன் என்னால் முடியும்.' |
| --- | --- |
| 2015 | எங்களுக்கு அப்பால் ஏதுமில்லை |
| 2014 | புனைவுகளை அகற்று |
| 2013 | புற்றுநோய் கட்டுக்கதைகள் - உண்மைகளைப் பெறுங்கள் |
| 2012 | ஒன்றாக ஏதாவது செய்வோம் |
| 2010 - 2011 | புற்றுநோயை வராமல் தடுக்கலாம் |
| 2009 - 2010 | 'ஆரோக்கியமான சுறுசுறுப்பான குழந்தைப் பருவத்தை நான் விரும்புகிறேன்' |
# உலகப் புற்றுநோய் நாள்

## விளைவுகள்

உலகப் புற்றுநோய் நாள் பன்னாட்டு புற்றுநோய் சமூகம், உலகெங்கிலும் உள்ள அரசாங்கங்கள் மற்றும் தனிநபர்களால் அனுசரிக்கப்படுகிறது. ஒவ்வோர் ஆண்டும், நூற்றுக்கும் மேற்பட்ட நாடுகளில் ஆயிரத்திற்கும் மேற்பட்ட செயல்பாடுகள் நடைபெறுகின்றன. அன்றைய தினமே சமூக வலைத்தளங்களிலும் பிரபலமாக பதிவேற்றப்படுகின்றன.  
சமீபத்திய ஆண்டுகளில், ஆரஞ்சு மற்றும் நீல நிறங்களில் முக்கியமான அடையாளங்களை ஒளிரச் செய்வதன் மூலம் பல்வேறு நகரங்கள் இந்நாளை ஆதரிக்கத் தொடங்கியுள்ளன. 2019 ஆம் ஆண்டில், 37 நகரங்களில் உள்ள 55 அடையாளங்கள் இம்முயற்சியில் பங்கேற்றன.
# தமிழ் இலக்கியத்தில் சித்த மருத்துவம் (நூல்)

**தமிழ் இலக்கியத்தில் சித்த மருத்துவம்** என்பது மூலிகைமணி முனைவர் க. வெங்கடேசன் எழுதிய நூல் ஆகும்.
# தமிழ் இலக்கியத்தில் சித்த மருத்துவம் (நூல்)

## நூலாசிரியர்

முனைவர் க. வெங்கடேசன் சென்னையைச் சார்ந்த தமிழ் மரபு மருத்துவர் ஆவார்.இவர் மூலிகைமணி என்னும் திங்களிதழின் ஆசிரியராக செயற்பட்டு வருகின்றார்.
# தமிழ் இலக்கியத்தில் சித்த மருத்துவம் (நூல்)

## பதிப்பு விவரங்கள்

இந்நூலை சிறீ சக்தி பதிப்பகம், 1998 இல் முதற் பதிப்பாக வெளியிட்டுள்ளது.
# தமிழ் இலக்கியத்தில் சித்த மருத்துவம் (நூல்)

## நூலின் முகவுரைச் செய்திகள்

இந்நூலின் முன்னுரையில் முனைவர் க. வெங்கடேசன் 1976 முதல் 1980 வரை சென்னைப் பல்கலைக் கழகத்தில் முனைவர் சி. பாலசுப்பிரமணியம் வழிகாட்டுதலில் தான் மேற்கொண்ட ஆய்வின் அடிப்படையில் இந்நூல் உருவாக்கப் பெற்றுள்ளதை விளக்கியுள்ளார்.
# தமிழ் இலக்கியத்தில் சித்த மருத்துவம் (நூல்)

## உள்ளடக்கம்

இந்நூலில் ஆய்வு அறிமுகம் செய்யப்பெற்று அதன் நோக்கங்களும் ஆய்வுப்பரப்பும் விளக்கப் பெற்றுள்ளன. ஆய்வு மூலங்கள் அளிக்கப் பெற்றுள்ளன. இயல் ஒன்றில் தமிழ் இலக்கியத்தில் மருத்துவக் கலைக் குறிப்புகள் குறித்த ஆய்வுரையை வழங்கியுள்ளார். இயல் இரண்டில் சித்த மருத்துவ நூல்களில் மருத்துவக்கலை குறித்த ஆய்வுக் குறிப்புகளை அளித்துள்ளார். இயல் மூன்றில் நாட்டுப்புற இலக்கியத்தில் மருத்துவக்கலை குறித்தான ஆய்வுக்குறிப்புகளை அளித்துள்ளார். ஆய்வு முடிவு என்னும் பகுதியில் தமிழ் இலக்கியத்தில் சித்த மருத்துவம் தொடர்பான கருத்துக்களைத் தொகுத்து அளித்துள்ளார். பின்னிணைப்புகள் பகுதியில் சித்த மருத்துவ நூற்பட்டியல், அருஞ்சொற் பொருள் விளக்கம், ஆய்வு குறித்தான துணை நூற்பட்டியல் ஆகியன அளிக்கப்பெற்றுள்ளன.
# எச். எம். ஜி. எஸ். பலிகக்கார

**ஹேவா மாத்தர கமகே சிறிபால பலிகக்கார** (*Hewa Matara Gamage Siripala Palihakkara*, பிறப்பு: 1947) இலங்கையின் முன்னாள் அரச சேவையாளரும், தூதுவரும், முன்னாள் வட மாகாண ஆளுநரும் ஆவார்.
# எச். எம். ஜி. எஸ். பலிகக்கார

## ஆரம்ப வாழ்க்கை

மாத்தறையைச் சேர்ந்தவரும், பௌத்தரும் ஆன பலிகக்கார 1947 ஆம் ஆண்டில் பிறந்தவர். பேராதனைப் பல்கலைக்கழகத்தில் கல்வியியல் இளங்கலைப் பட்டம் பெற்றவர். திருமணம் புரிந்துள்ள பலிகக்காரவுக்கு ஒரு பிள்ளை உள்ளார். ஈழப்போரின் இறுதிக் கட்டத்தில் "போர் பிரகடனப் படுத்தப்படாத பகுதிகளில்" எவ்வித ஆயுதத் தாக்குதல்களும் நடடத்தப்படவில்லை என இலங்கை ஆயுதப் படையினருக்கு ஆதரவாக ஐக்கிய நாடுகள் பாதுகாப்பு அவையில் உரையாற்றினார்.  
2010 மே மாதத்தில் அரசுத்தலைவர் மகிந்த ராசபக்ச கற்றுக்கொண்ட பாடங்கள் மற்றும் நல்லிணக்க ஆணைக்குழுவில் ஓர் உறுப்பினராக பலிகக்காரவை நியமித்தார். ஈழப்போரின் போது இரு தரப்பின் மீதும் போர்க்குற்றங்கள் சாட்டப்பட்ட வேளையில், பலிகக்கார ஐநா சபையில் இலங்கைப் படையினருக்கு ஆதரவாகப் பரப்புரை செய்தார் என்ற அடிப்படையில் இவரது நியமனத்துக்கு எதிராக மனித உரிமை அமைப்புகள் குரல் கொடுத்தன.  
2015 இல் நடைபெற்ற தேர்தலில் வெற்றி பெற்று புதிய அரசுத்தலைவரான மைத்திரிபால சிறிசேன 2015 சனவரி 27 இல் பலிகக்காரவை வட மாகாண ஆளுநராக நியமித்தார். 2016 பெப்ரவரியில் தனிப்பட்ட காரணங்களுக்காக பதவி விலகினார்.
# புபொப 98

**புபொப 98** *( NGC 98 )* என்பது தெற்கு விண்மீன் குழாமிலுள்ள ஒரு தண்டு கருச்சுருள் அண்டமாகும்
.
# புபொப 98

## கண்டுபிடிப்பு

1843 ஆம் ஆண்டு செப்டம்பர் 6 ஆம் நாளில் ஆங்கிலேய வானியல் அறிஞர் சான் பிரெடெரிக் வில்லியம் எர்சல் இந்த வானுறுப்பைக் கண்டறிந்தார்.
# புபொப 98

## வெளிப்புற இணைப்புகள்

- SEDS
# கண்ணீர்க்கோளவழல்

**கண்ணீர்க்கோளவழல்** (Dacryoadenitis) என்பது கண்ணீர்ச் சுரப்பிகளில் ஏற்படும் அழற்சியைக் குறிக்கிறது.
# கண்ணீர்க்கோளவழல்

## நோய்க் காரணங்கள், நோய் நிகழ்வு, இடர் காரணிகள்

கடிய கண்ணீர்க்கோளவழல் பொதுவாக தீ நுண்மம், பாக்டீரியா போன்ற நோய்த்தொற்றுகளினால் ஏற்படுகிறது. பொதுவான நோய்க் காரணங்களாக தாளம்மை (கூவைக்கட்டு), எப்ஸ்டீன்-பார் வைரசு, கோளவுயிரிகளான சுடாபிலோகாக்கஸ் (staphylococcus), மேகவெட்டை நோய் நுண்மம் (gonococcus) போன்றவைக் குறிப்பிடப்படுகின்றன. நீண்டகால கண்ணீர்க்கோளவழல் சாதாரணமாக நோய்த்தொற்றுகளற்ற அழற்சி சீர்குலைவுகளால் ஏற்படுகிறது. உதாரணமாக இணைப்புத்திசுப் புற்று (sarcoidosis) நோயைக் கூறலாம்.
# தமிழில் மருத்துவ இலக்கியங்கள் (நூல்)

தமிழில் மருத்துவ இலக்கியங்கள் என்பது இர. வாசுதேவன் எழுதிய நூல் ஆகும்.
# தமிழில் மருத்துவ இலக்கியங்கள் (நூல்)

## நூலாசிரியர்

இர. வாசுதேவன் காட்டுமன்னார்கோயிலில் பிறந்த சென்னையில் வாழும் சேர்ந்த தமிழ் எழுத்தாளர் ஆவார். இவர் தமிழ் சித்த மருத்துக் கல்விப்புலம் சார்ந்த கல்வியாளர் ஆவார்.
# தமிழில் மருத்துவ இலக்கியங்கள் (நூல்)

## பதிப்பு விவரங்கள்

பூங்கொடி பதிப்பகம், சென்னை இந்நூலினை வெளியிட்டுள்ளனர்.இந்நூலின் முதற் பதிப்பு 2006 இல் வந்தது. இந்நூலின் இரண்டாம் பதிப்பு 2013 இல் வெளிவந்தது. நூலின் பக்கங்கள் 420 ஆகும்.
# தமிழில் மருத்துவ இலக்கியங்கள் (நூல்)

## நூலின் முகவுரைச் செய்திகள்

அணிந்துரை, கருத்துரை, என்னுரை, பதிப்புரை என்னும் அறிமுக உரைகளை இந்நூல் கொண்டுள்ளது. தொன்மையான தமிழ் மருத்துவத்தின் கால வரலாற்று அடிப்படையிலான ஆய்வே தமிழில் மருத்துவ இலக்கியங்கள் என்னும் இந்நூல் என்கிறார் நூலாசிரியர். இந்நூல் நூலாசிரியரின் முனைவர்ப் பட்ட ஆய்வின் நூல் வடிவம் ஆகும்.
# தமிழில் மருத்துவ இலக்கியங்கள் (நூல்)

## உள்ளடக்கம்

இந்நூலில் தமிழ் மருத்துவ இலக்கியங்கள், தமிழ் மருத்துவத்தின் வரலாறு, தமிழில் மருத்துவ நூல்கள், தமிழ் மருத்துவம், சித்தர் நெறி, தமிழ் மருத்துவ நூல்களின் இலக்கியக் கூறுகள், முடிவுரை ஆகிய இயல்களின் வாயிலாக தமிழில் வெளியான மருத்துவ இலக்கியங்களை ஆய்வு நோக்கில் வெளிக்கொணர்ந்துள்ளார் நூலாசிரியர் இர. வாசுதேவன்.
# தமிழில் மருத்துவ இலக்கியங்கள் (நூல்)

## பின்னிணைப்புகள்

மருத்துவப் பூக்கள், சித்த மருத்துவம் – ஆயுர் வேதம் ஒப்பீடு, வேத நூல்களில் தாவரங்கள், தமிழ் மருத்துவம், வர்ம நூல்கள்,பஞ்சபூதத்தின் பரிமாணங்கள், சித்தர் சமாதி, கோயில் தாவரங்கள், அகத்தியர் குழம்பு, கற்பங்கள், நரம்பு முறிவினால் உண்டாகும் பக்க விளைவுகள்,படுவர்மங்களும் இளக்கும் காலமும், நோயுற்ற நாள் பலன், நோயுற்ற நாள் – நோயின் தன்மை, அமுத நிலை, சித்தர் சாதி, மரபு, சித்தர் குடும்பம், அறுபத்து நான்கு சித்துகள், ஐந்தெழுத்தும் உடல் சக்கரமும், தமிழ் மருத்துவச் சுவடிகள், பதிப்பு நூல்கள் ஆகிய தரவுகளைப் பின்னிணைப்பில் அளித்துள்ளார் ஆசிரியர்.
# இருவனேடியம் ஐயொட்சைட்டு

**இருவனேடியம் ஐயொட்சைட்டு** (*Divanadium pentaoxide*) அல்லது **வனேடியா** (*Vanadia*) என்பது V<sub>2</sub>O<sub>5</sub> என்ற வேதியியல் வாய்பாட்டைக் கொண்ட கனிமச் சேர்வையாகும். இது மண்ணிறம் அல்லது மஞ்சள் நிறமான திண்மமாகும். நீர்க் கரைசலிலிருந்து தூயதாக வீழ்படிவாக்கப்படும்போது இது கடுஞ்செம்மஞ்சள் நிறமுடையதாகக் காணப்படும். உயரொட்சியேற்ற நிலையிலுள்ளதன் காரணமாக இருவனேடியம் ஐயொட்சைட்டானது ஈரியல்புடையதாகக் காணப்படுவதோடு, ஒட்சியேற்றுங் கருவியாகவும் தொழிற்படுகின்றது.  
இச்சேர்வையின் கனிம வடிவமான செருபினைட்டானது மிகவும் அரிதாக நீராவித் துளைகளில் கிடைக்கின்றது. நவசொயிட்டு என்ற பெயரில் அறியப்படும் கனிம மூவைதரேற்றான V<sub>2</sub>O<sub>5</sub>·3H<sub>2</sub>O ஆகவும் இருவனேடியம் ஐயொட்சைட்டானது காணப்படுகின்றது.
# இருவனேடியம் ஐயொட்சைட்டு

## வேதியியல்புகள்

வெப்பமேற்றும்போது இருவனேடியம் ஐயொட்சைட்டானது ஒட்சிசனை இழந்து முறையே, V<sub>2</sub>O<sub>4</sub>, V<sub>2</sub>O<sub>3</sub>, VO ஆகிய ஒட்சைட்டுகளையும் வனேடியத்தையும் தோற்றுவிக்கும்.
# சகாரன்பூர் மாவட்டம்

**சகாரன்பூர் மாவட்டம்**, உத்தரப் பிரதேசத்தில் உள்ள மாவட்டங்களில் ஒன்று. இதன் நிர்வாகத் தலைமையிட நகரம் சகாரன்பூர் ஆகும்.
# சகாரன்பூர் மாவட்டம்

## அரசியல்

இந்த மாவட்டத்தை பேஹட், சகாரன்பூர் நகர், சகாரன்பூர், தேவ்பந்து, ராம்பூர் மனிஹாரன், நகுட், கங்கோஹ் ஆகிய சட்டமன்றத் தொகுதிகளாகப் பிரித்துள்ளனர்.
இந்த மாவட்டம் சகாரன்பூர், கைரானா ஆகிய மக்களவைத் தொகுதிகளில் சேர்க்கப்பட்டுள்ளது.
# 2021

**2021** ஆம் ஆண்டு (**MMXXI**) ஆனது கிரிகோரியின் நாட்காட்டியின்படி வெள்ளிக் கிழமையில் தொடங்கிய ஒரு சாதாரண ஆண்டாகும். இது கி.பி. 2021-ஆம் ஆண்டு என்றும் அழைக்கப்படுகிறது. மேலும் இது மூன்றாம் ஆயிரவாண்டின் 21-ஆவது ஆண்டாகும் மற்றும் 21-ஆம் நூற்றாண்டின் 21-ஆவது ஆண்டாகும். அத்துடன் இது 2020களின் இரண்டாவதுமான ஆண்டாகும்.
# 2021

## நிகழ்வுகள்

- சனவரி 9 - சிறீவிஜயா வானூர்தி 182 இந்தோனேசியாவில் ஜகார்த்தா நகரின் வடக்கே வீழ்ந்ததில், அதில் பயணம் செய்த அனைத்து 62 பேரும் உயிரிழந்தனர்.
- பிப்ரவரி 19 - பெர்சீவியரன்சு தரையுளவி, இஞ்சினுவிட்டி உலங்கு வானூர்தி ஆகியவற்றைக் கொண்ட நாசாவின் செவ்வாய் 2020 திட்ட விண்கலம் வெற்றிகரமாக செவ்வாய்க் கோளில் தரையிறங்கியது.
- பிப்ரவரி 26 - இந்திய தேர்தல் ஆணையம் தமிழ்நாடு உட்பட 4 மாநிலங்களுக்கும் புதுச்சேரிக்கும் சட்டப்பேரவை தேர்தல் நடைபெறும் என அறிவித்தது.
- மார்ச் 23 - உலகின் மிகப்பெரிய கொள்கலன் கப்பல் ஒன்று சூயசு கால்வாயில் தரை தட்டியதால் அதனூடான கப்பல் போக்குவரத்து தடைப்பட்டது.
# 2021

## எதிர்வு கூறப்படும் நிகழ்வுகள்

### திகதிகள் தெரியவில்லை

- கிறீன்லாந்து தனியான சுதந்திர நாடாகலாம்
# 2019 ஆசியக் கிண்ணம் (காற்பந்து)

**2019 கால்பந்து ஆசியக் கிண்ணம்** (*2019 AFC Asian Cup*) என்பது ஆசியக் கால்பந்துக் கூட்டமைப்பினால் நடத்தப்பட்ட 17வது பன்னாட்டு ஆசியக் கோப்பை கால்பந்துப் போட்டித் தொடராகும். இப்போட்டித்தொடரில் வெற்றிபெறும் அணிக்கு 2021ஆம் ஆண்டு கத்தார் நாட்டில் நடைபெறவுள்ள உலகக் கிண்ணக் காற்பந்துப் போட்டியில் பங்குகொள்வதற்கான சந்தர்ப்பம் கிட்டும். 2019 ஆசியக்கிண்ண சுற்றுத்தொடர் நடைபெறவுள்ள நாடு 2015 மார்ச் மாதத்தில் அறிவிக்கப்படும்.
# 2022 உலகக்கோப்பை காற்பந்து

**2022 உலகக்கோப்பை கால்பந்து** அல்லது **2022 பிஃபா உலகக் கோப்பை** (*2022 FIFA World Cup*) பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்துகின்ற ஒரு பன்னாட்டு காற்பந்தாட்டப் போட்டியாகும். 2022 நவம்பர் 20 முதல் திசம்பர் 18 வரை கத்தாரில் நடைபெற்ற இந்தப் போட்டித்தொடர் 22வது உலகக்கோப்பை காற்பந்துப் போட்டியாகும். அரபு நாடொன்றில் உலகக்கிண்ணம் முதன் முறையாக நடைபெற்ற நிகழ்வாகும்.  
2002 ஆம் ஆண்டு தென் கொரியா, யப்பான் ஆகிய நாடுகளில் நடந்த போட்டிக்குப் பிறகு முற்றிலும் ஆசியாவில் நடைபெறும் இரண்டாவது உலகக் கோப்பையாகும். பிரான்சு 2018 இறுதிப் போட்டியில் குரோவாசியாவை 4–2 ஆக வென்று நடப்பு வாகையாளராக இப்போட்டிகளில் கலந்து கொண்டது. $220 பில்லியனுக்கும் மேலான செலவில், இதுவரை நடைபெற்ற உலகக் கோப்பைகளில் அதிக செலவில் நடத்தப்பட்ட உலகக்கோப்பைப் போட்டிகள் இதுவாகும். ஆனாலும் $8பில்லியன் மட்டுமே செலவு எனக் கத்தார் அதிகாரிகள் கூறியுள்ளனர். ஏனைய செலவுகள் 2010 இல் கத்தாருக்கு உலகக் கோப்பை வழங்கப்பட்டதிலிருந்து ஒட்டுமொத்த உள்கட்டமைப்பு மேம்பாடு தொடர்பானது எனக் கூறப்படுகிறது.  
2022 போட்டிகள் 32 அணிகள் கலந்து கொண்ட கடைசிப் போட்டியாகும். ஐக்கிய அமெரிக்கா, மெக்சிகோ, கனடா ஆகிய நாடுகளில் நடைபெறவிருக்கும் 2026 போட்டிகளுக்கான களம் 48 அணிகளாக அதிகரிக்கத் திட்டமிடப்பட்டுள்ளது. கத்தாரின் வெப்பமான காலநிலையின் தீவிரத்தைத் தவிர்ப்பதற்காக, இது 29 நாட்கள் குறைக்கப்பட்ட காலக்கெடுவில் 64 போட்டிகள் கத்தாரின் ஐந்து நகரங்களில் எட்டு விளையாட்டரங்குகளில் விளையாட்டன.  
கத்தார் அணி புரவல நாடு என்ற முறையில், தகுதிச் செயல்முறையால் தீர்மானிக்கப்பட்ட 30 அணிகளுடனும், நடப்பு வாகையாளர் பிரான்சுடனும் இணைந்து தமது முதல் உலகக் கோப்பை நிகழ்வில் தானாகவே நுழைந்தது. கத்தார் மூன்று குழுப் போட்டிகளிலும் தோல்வியடைந்ததன் மூலம், தங்கள் தொடக்க ஆட்டத்தில் தோல்வியடைந்த முதல் புரவல நாடாகவும், அல்லது நடத்தும் நாடு வெளியேறியது. 2010 போட்டியில் தென்னாப்பிரிக்காவிற்கு அடுத்ததாக குழுநிலையிலேயே வெளியேறிய இரண்டாவது அணியாக கத்தாரும் வெளியேறியது.  
இறுதிப் போட்டியில் அர்கெந்தீனா, நடப்பு வாகையாளரான பிரான்சை மேலதிக நேரம் வரை 3–3 சமநிலையில் இருந்த நிலையில், 4–2 என தண்ட உதைகளில் வென்று மூன்றாவது தடவையாக உலகக்கோப்பையைப் பெற்றுக் கொண்டது. 1966 இறுதிப் போட்டியில் சோப் அர்சுட்டிற்குப் பின்னர் பிரெஞ்சு வீரர் கிலியான் எம்பாப்பே இறுதிப் போட்டியில் மூன்று கோல்களை அடித்த முதல் வீரராகவும், இச்சுற்றில் அதிக கோல்களை (எட்டு) எடுத்து தங்கக் காலணியைப் பெற்ற வீரராகவும் சாதனை படைத்தார். அர்கெந்தீன அணித் தலைவர் லியோனல் மெசி சுற்றின் சிறந்த ஆட்டக்காரர் என்ற விருதைப் பெற்று தங்கப் பந்தையும் பெற்றுக் கொண்டார்.
# 2022 உலகக்கோப்பை காற்பந்து

## புரவல நாடு தேர்வு

2018 மற்றும் 2022 உலகக் கோப்பைகளை நடத்துவதற்கான ஏல நடைமுறை 2009 சனவரியில் தொடங்கியது, நாடுகள் தங்கள் ஆர்வத்தைப் பதிவு செய்ய 2009 பிப்ரவரி 2 வரை கால அவகாசம் கொடுக்கப்பட்டது. தொடக்கத்தில், 2018 உலகக் கோப்பைக்காக பதினொரு ஏலங்கள் பெறப்பட்டன, ஆனால் மெக்சிகோ பின்னர் விலகியது, இந்தோனேசிய கால்பந்து சங்கம் இந்தோனேசிய அரசாங்க உத்தரவாதக் கடிதத்தை சமர்ப்பிக்கத் தவறியதால், பிப்ரவரி 2010 இல் இந்தோனேசியாவின் விண்ணப்பம் நிராகரிக்கப்பட்டது.  
இறுதியில், 2022 உலகக் கோப்பைக்காக ஆத்திரேலியா, சப்பான், கத்தார், தென் கொரியா, ஐக்கிய அமெரிக்கா ஆகிய ஐந்து நாடுகள் போட்டியிட்டன. 22 உறுப்பினர்களைக் கொண்ட பீஃபா நிர்வாகக் குழு 2010 திசம்பர் 2 அன்று சூரிக்கில் கூடியது. பீஃபா செயற்குழு உறுப்பினர்கள் இருவர் வாக்கெடுப்புக்கு முன் அவர்களின் வாக்குகள் தொடர்பான ஊழல் குற்றச்சாட்டுகள் தொடர்பாக இடைநீக்கம் செய்யப்பட்டனர். 2022 உலகக் கோப்பையை கத்தாரில் நடத்துவதற்கான முடிவு, "அதிக செயல்பாட்டு அபாயம்" என்று தரப்படுத்தப்பட்டமை, ஊடக வர்ணனையாளர்களிடமிருந்து விமர்சனத்தை உருவாக்கியது. பீஃபாவின் ஊழல்களின் ஒரு பகுதியாக இது பலரால் விமர்சிக்கப்பட்டது.  
கத்தார் புலம்பெயர்ந்த தொழிலாளர்களை நடத்து முறை, மோசமான மனித உரிமைகள், தன்பால் ஈர்ப்பாளர், இருபால் ஈர்ப்பாளர், மருவிய பாலினத்தவர்களைத் துன்புறுத்துதல் போன்றவை உலக நாடுகளால் விமர்சிக்கப்பட்டது; கத்தாரின் தீவிரமான காலநிலை மற்றும் வலுவான கால்பந்து கலாச்சாரம் இல்லாமை ஆகியவை உரிமைகளை வழங்குவதற்கான கையூட்டு பரந்த பீஃபா ஊழலுக்கு சான்றாகும் என அமெரிக்காவின் நீதித்துறை குற்றம் சாட்டியது. இந்த நிகழ்வை புறக்கணிப்பது தொடர்பாகப் பல நாடுகள், அணிகள் மற்றும் தனிப்பட்ட வீரர்களால் திட்டமிடப்பட்டுள்ளது, அத்துடன் முன்னாள் பிஃபா தலைவர் செப் பிளாட்டர் கத்தாருக்கு நடத்தும் உரிமைகளை வழங்குவது ஒரு "தவறு" என்று கூறினார்.  
வாக்குப்பதிவு முறைகள் பின்வருமாறு:  
**2022 உலகக்கோப்பையை நடத்தும் நாட்டைத் தேர்வு செய்தல் (பெரும்பான்மை 12 வாக்குகள்)**  
| சுற்று 1 | சுற்று 2 | சுற்று 3 | சுற்று 4 |  |
| --- | --- | --- | --- | --- |
| **கத்தார்** | 11 | 10 | 11 |  |
| ஐக்கிய அமெரிக்கா | 3 | 5 | 6 | 8 |
| தென் கொரியா | 4 | 5 | 5 |  |
| சப்பான் | 3 | 2 | colspan=2 |  |
| ஆத்திரேலியா | 1 | colspan=3 | } |  |
# 2022 உலகக்கோப்பை காற்பந்து

## பணப் பரிசு

ஏப்ரல் 2022 இல், பிஃபா அனைத்து பங்கேற்கும் நாடுகளுக்கான பரிசுகளை அறிவித்தது. ஒவ்வொரு தகுதி பெற்ற அணியும் போட்டிக்கு முன் தயாரிப்புச் செலவுகளை ஈடுகட்ட 1.5 மில்லியன் அமெரிக்க டாலர்களைப் பெற்றன. 2022 போட்டிகளின் மொத்தப் பரிசுத் தொகை முந்தைய போட்டியின் பரிசுத் தொகையான $400 மில்லியனை விட US$40 மில்லியன் அதிகமாகும்.  
| அணிக்கு | மொத்தம் |  |
| --- | --- | --- |
| வாகையாளர் | 42 | 42 |
| இரண்டாமிடம் | 30 | 30 |
| மூன்றாமிடம் | 27 | 27 |
| நான்காம் இடம் | 25 | 25 |
| 5–8-ஆம் இடங்கள் (காலிறுதிகள்) | 17 | 68 |
| 9–16-ஆம் இடங்கள் (சுற்று 16) | 13 | 104 |
| 17–32-ஆம் இடங்கள் (குழு நிலை) | 9 | 144 |
# 2022 உலகக்கோப்பை காற்பந்து

## அணிகள்

### இறுதிக் குலுக்கல்

| தொட்டி 1 | தொட்டி 2 | தொட்டி 3 | தொட்டி 4 |  |
| --- | --- | --- | --- | --- |
| (51) *(நடத்தும் நாடு)*  
(1)  
(2)  
(3)  
(4)  
(5)  
(7)  
(8) | (9)  
(10)  
(11)  
(12)  
(13)  
(14)  
(15)  
(16) | (20)  
(21)  
(23)  
(24)  
(25)  
(26)  
(29)  
(35) | (37)  
(38)  
(46)  
(49)  
(60)  
(18)  
(31)  
(42) | } |
# 2022 உலகக்கோப்பை காற்பந்து

## விளையாட்டரங்குகள்

| உலுசைல் | அல் கோர் | தோகா |  |
| --- | --- | --- | --- |
| உலுசைல் விளையாட்டரங்கம் | அல் பைட் விளையாட்டரங்கம் | விளையாட்டரங்கு 974 | அல்-துமாமா விளையாட்டரங்கம் |
| கொள்ளளவு: **80,000** | கொள்ளளவு: **60,000** | கொள்ளளவு: **40,000** | கொள்ளளவு: **40,000** |
| கலீஃபா பன்னாட்டு விளையாட்டரங்கம் | கல்வி நகர் விளையாட்டரங்கம் | அகமது பின் அலி விளையாட்டரங்கம் | அல் சானுப் விளையாட்டரங்கம் |
| கொள்ளளவு: **45,416** | கொள்ளளவு: **45,350** | கொள்ளளவு: **44,740**
<small></small> | கொள்ளளவு: **40,000** |
| } |  |  |  |
# 2022 உலகக்கோப்பை காற்பந்து

## தொடக்க நிகழ்வு

இச்சுற்றின் தொடக்க நிகழ்வு 2022 நவம்பர் 20 ஞாயிற்றுக்கிழமை அல் கோர் நகரில் உள்ள அல் பைட் விளையாட்டரங்கில் கத்தாருக்கும் எக்குவதோருக்கும் இடையேயான தொடக்க ஆட்டத்திற்கு முன்னதாக நடைபெறும். இந்நிகழ்வில் பிடிஎஸ் பாடகர் ஜுங்கூக், ஆங்கிலேயப் பாடகர் ரொபி வில்லியம்சு உட்படப் பலர் கலந்து கொள்வர். இந்நிகழ்வில் கலந்து கொள்ளவிருந்த கொலம்பியப் பாடகி சக்கீரா நிகழ்விற்கு 4 நாட்களுக்கு முன்னர் விழாவில் பங்குபற்றுவதில்லை என அறிவித்தார்.
# 2022 உலகக்கோப்பை காற்பந்து

## குழுநிலை ஆட்டம்

போட்டியிடும் நாடுகள் ஒவ்வொரு குழுவிலும் நான்கு அணிகளாக எட்டு குழுக்களில் பிரிக்கப்பட்டன (குழு அ முதல் ஏ வரை). ஒவ்வொரு குழுவிலும் உள்ள அணிகள் தமக்கிடையே ஒவ்வோர் ஆட்டத்தில் தொடர் சுழல்முறையில் போட்டியிட்டு, முதலிரண்டு இடங்களில் வரும் அணிகள் வெளியேற்ற நிலைக்கு முன்னேறின.  
| சமநிலையை முறி கட்டளை விதி |  |
| --- | --- |
| குழுவிலுள்ள ஓவ்வொரு அணிகளின் தரவரிசை பின்வருமாறு உறுதி செய்யப்படும்:
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

### குழு அ

---
கத்தார், எக்குவடோர் அணிகள் முன்னதாக மூன்று தடவைகள் தமக்கிடையே மோதியுள்ளன, கடைசியாக 2018 இல் நட்புப் போட்டியொன்றில் கத்தார் 4–3 வெற்றியைப் பெற்றது.
<section begin=A1 /><section end=A1 />
---
செனிகல், நெதர்லாந்து அணிகள் தமக்கிடையே விளையாடும் முதலாவது போட்டி இதுவாகும்.
<section begin=A2 /><section end=A2 />
---
கத்தார், செனிகல் அணிகள் தமக்கிடையே விளையாடும் முதலாவது போட்டி இதுவாகும்.
<section begin=A3 /><section end=A3 />
---
நெதர்லாந்தும் எக்குவடோரும் தமக்கிடையே இரு தடவைகள் விளையாடியுள்ளன, கடைசியாக 2014 நட்புப் போட்டி 1–1 ஆக சமனாக முடிவடைந்தது.
<section begin=A4 /><section end=A4 />
---
எக்குவடோர், செனிகல் ஆகிய அணிகள் முன்னதாக தமக்கிடையே இரண்டு தடவைகள் விளையாடியுள்ளன, கடைசியாக 2005 இல் நட்புப் போட்டியில் 2–1 என செனிகல் வென்றது.
<section begin=A5 /><section end=A5 />
---
நெதர்லாந்து, கத்தார் அணிகள் தமக்கிடையே முதல் தடவையாக விளையாடுகின்றன.
<section begin=A6 /><section end=A6 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

### குழு ஆ

---
<section begin=B1 /><section end=B1 />  
<section begin=B2 /><section end=B2 />
---
ஈரானும் வேல்சும் முன்னதாக ஒரு தடவை 1978 நடுப் போட்டியில் விளையாடி, 1–0 ஆக வேல்சி வென்றது.
<section begin=B3 /><section end=B3 />
---
இங்கிலாந்து, ஐக்கிய அமெரிக்கா அணிகள் முன்னதாக இரு தடவைகள் உலகக்கோப்பைப் போட்டிகளில் தமக்கிடையே விளையாடியுள்ளன. 1950 போட்டியில் அமெரிக்கா 1–0 ஆக வென்றது. 2010 போட்டி 1–1 என சமமாக முடிந்தது.
<section begin=B4 /><section end=B4 />
---
<section begin="B5" /><section end=B5 />
---
<section begin=B6 /><section end=B6 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

### குழு இ

---
அர்கெந்தீனாவும் சவூதி அரேபியாவும் முன்னதாக நான்கு தடவைகள் தமக்கிடையே விளையாடியுள்ளன, கடைசியாக 2012 நட்புப் போட்டி 0–0 சமநிலையில் முடிந்தது. அர்கெந்தீனா தொடர்ச்சியாக 36 போட்டிகளில் தோல்வி அடையாத அணி என்ற சாதனையுடன் 2022 உலகக்கோப்பையில் களம் இறங்கியது.
<section begin=C1 /><section end=C1 />
---
மெக்சிக்கோவும் போலந்தும் முன்னதாக எட்டுத் தடவைகள் தமக்கிடையே மோதியுள்ளன. 1978 உலக்கோப்பையில் போலந்து 3–1 வெற்றி பெற்றது. கடைசியாக 2017 நட்புப் போட்டி ஒன்றில் 1–0 வெற்றியை மெக்சிக்கோ பெற்றது.
<section begin=C2 /><section end=C2 />
---
போலந்தும் சவூதி அரேபியாவும் முன்னதாக நான்கு தடவைகள் சந்தித்துக் கொண்டன, கடைசியாக 2006 நட்புப் போட்டியில் 2–1 ஆகப் போலந்து வென்றது.
<section begin=C3 /><section end=C3 />
---
அர்கெந்தீனாவும் மெக்சிக்கோவும் கடந்த உலகக்கோப்பைப் போட்டிகளில் மூன்று தடவைகள் தமக்கிடையே மோதிக் கொண்டன. 1930 குழுநிலையில் 6–3 ஆகவும், 2006 16-சுற்றுப் போட்டியில் 2–1 ஆகவும், 2010 16-சுற்றில் 3–1 ஆகவும் அர்கெந்தீனா வெற்றி பெற்றது.
<section begin=C4 /><section end=C4 />----
---
போலந்தும் அர்கெந்தீனாவும் முன்னதாகத் தமக்கிடையே இரண்டு உலகக்கோப்பைப் ஆட்டங்கள் உட்பட 11 தடவைகள் விளையாடியுள்ளன. 1974 உலகக்கோப்பைக் குழுநிலைப் போட்டியில் போலந்து 3–2 ஆகவும், 1978 குழுநிலைப் போட்டியில் அர்கெந்தீனா 2–0 ஆகவும் வென்றன.
<section begin=C5 /><section end=C5 />
---
சவூதி அரேபியாவும் மெக்சிக்கோவும் தமக்கிடையே ஐந்து தடவைகள் விளையாடியுள்ளன. கடைசியாக 1999 பிபா கூட்டமைப்புக்களின் கோப்பைப் போட்டியில் 5–1 ஆக மெக்சிக்கோ வென்றது.
<section begin=C6 /><section end=C6 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

### குழு ஈ

---
தூனிசியாவும் தென்மார்க்கும் முன்னதாக இரு தடவைகள் மோதியுள்ளன, கடைசியாக 2002 நட்புப் போட்டி ஒன்றில் 2–1 என்ற கணக்கில் டென்மார்க் வென்றது.
<section begin=D1 /><section end=D1 />
---
ஆத்திரேலியாவும் பிரான்சும் முன்னதாக ஐந்து தடவைகள் தமக்கிடையே விளையாடியுள்ளன. 2018 உலகக்கோப்பைப் போட்டியில் பிரான்சு 2–1 வெற்றியைப் பெற்றது. 2001 கூட்டமைப்புக் கிண்ணப் போட்டியில் ஆத்திரேலியா 1–0 வெற்றியைப் பெற்றது.
<section begin=D2 /><section end=D2 />
---
தூனிசியாவும் ஆத்திரேலியாவும் முன்னதாக இரண்டு தடவைகள் தமக்கிடையே விளையாடியுள்ளன. கடைசியாக 2005 பிபா கூட்டமைப்புக்களின் கோப்பைப் போட்டியில் தூனிசியா 2–0 என வெற்றி பெற்றது.
<section begin=D3 /><section end=D3 />
---
பிரான்சும் தென்மார்க்கும் முன்னதாக மூன்று தடவைகள் குழுநிலைப் போட்டிகளில் தமக்கிடையே மோதிக் கொண்டன. 1998 போட்டியில் பிரான்சு 2–1 ஆக வெற்றி பெற்றது. 2002 போட்டியில் தென்மார்க்கு 2–0 ஆக வெற்றி பெற்றது. 2018 போட்டி 0–0 ஆக சமநிலையில் முடிந்தது.
<section begin=D4 /><section end=D4 />
---
ஆத்திரேலியாவும் தென்மார்க்கும் கடைசியாக 2018 உலகக்கோப்பை குழுநிலைப் போட்டியில் விளையாடி 1–1 ஆக சமநிலையில் முடித்தன.  
ஆத்திரேலியா 2006 இற்குப் பின்னர் முதல் தடவையாக வெளியேற்ற நிலைக்கு முன்னேறியுள்ளது. அத்துடன், ஆத்திரேலியா முதல் தடவையாக உலகக்கோப்பை ஒன்றில் இரண்டு ஆட்டங்களில் வெற்றி பெற்றுள்ளது.
<section begin=D5 /><section end=D5 />
---
பிரான்சும் தூனிசியாவும் நான்கு தடவைகள் தமக்கிடையே விளையாடியுள்ளன. கடைசியாக 200 நட்புப் போட்டியில் இரண்டும் 1–1 என சமநிலையில் முடித்துக் கொண்டன.
<section begin=D6 /><section end=D6 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

### குழு உ

---
செருமனியும் சப்பானும் முன்னதாக இரு தடவைகள் தமக்கிடையே மோதியுள்ளன. கடைசியாக 2006 நட்புப் போட்டி ஒன்றில் 2–2 என சமநிலையில் முடித்துக் கொண்டன.
<section begin=E1 /><section end=E1 />
---
எசுப்பானியாவும் கோசுட்டா ரிக்காவும் தமக்கிடையே மூன்று தடவைகள் மோதியுள்ளன, அனைத்தும் நட்புப் போட்டிகள் ஆகும். கடைசியாக 2017 இல் எசுப்பானியா 5–0 ஆக வெற்றி பெற்றது.
<section begin=E2 /><section end=E2 />
---
சப்பான் நான்கு நட்புப் போட்டிகளில் கோசுட்டா ரிக்காவுடன் விளையாடியுள்ளது, கடைசியாக 2018 இல் 3–0 ஆக சப்பான் வென்றது.  
<section begin=E3 /><section end=E3 />
---
எசுப்பானியா முன்னைய உலகக்கோப்பைப் போட்டிகளில் நான்கு தடவைகள் செருமனியுடன் விளையாடியுள்ளது. 1966 உலகக்கோப்பையில் 2–1 என்ற செருமனியின் குழுநிலை வெற்றியிலும், 1982 இல் 2–1 என்ற செருமனியின் குழுநிலை வெற்றியிலும், 1994 இல் 1–1 என்ற சமனாகவும், 2010 அரையிறுதியில் எசுப்பானியாவின் 1–0 வெற்றியிலும் முடிந்தன.
<section begin=E4 /><section end=E4 />
---
சப்பான், எசுப்பானியா அணிகள் முன்னதாக ஒரேயொரு தடவை தமக்கிடையே விளையாடியுள்ளன. 2001 நட்புப் போட்டியில் 1–0 ஆக வென்றது.  
2022 போட்டியில், ஜப்பான் நடுகள வீரர் ஆவோ தனக்கா, பந்து ஆட்டமிழந்ததாகத் தோன்றிய பின்னர் சர்ச்சைக்குரிய இரண்டாவது கோலை அடித்தார். காணொளி நடுவர் பந்தின் ஒரு சிறு பகுதி உள்ளே இருந்ததை உறுதிப்படுத்தி, அந்த கோலை உறுதிப்படுத்தினார். இந்தக்குழுவில் சப்பானின் ஆச்சரியமான முதலிடம், மற்றும் செருமனியைப் போட்டியில் இருந்து வெளியேற்றுவதில் இந்த முடிவு முக்கியமானதாக இருந்தது. குழுவின் மற்ற ஆட்டத்தில் கோஸ்டா ரிக்காவிற்கு எதிராக செருமனி இரண்டு கோல் வெற்றியைப் பெற்ற போதிலும், செருமனி மூன்றாவது இடத்தையே பிடித்தது.  
<section begin=E5 /><section end=E5 />
---
செருமனியும் கோஸ்ட்டா ரிக்காவும் தமக்கிடையே ஒரேயொரு விளையாடியுள்ளன, 2006 உலகக்கோப்பை குழுநிலைப் போட்டியில், செருமனி 4–2 ஆக வென்றது.  
இம்முறையும் அதே கோல் கணக்கில் 4–2 ஆக செருமனி வென்றது, ஆனாலும் செருமனி அடுத்த சுற்றுக்குத் தகுதி பெற முடியவில்லை. 2018 உலகக்கோப்பையிலும் செருமனி இரண்டாவது சுற்றுக்குத் தகுதி பெறவில்லை. இப்போட்டியில் பிரான்சைச் சேர்ந்த இசுட்டெஃபனி பிரப்பார் ஆண்களுக்கான உலகக்கோப்பைப் போட்டியில் நடுவராகப் பொறுப்பேற்ற முதல் பெண் என்ற பெருமையைப் பெற்றார். இவருக்கு உதவியாகச் செயற்பட்ட இரு உதவி நடுவர்களும் பெண்களே.
<section begin=E6 /><section end=E6 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

### குழு ஊ

---
மொரோக்கோ, குரோவாசிய அணிகள் தமக்கிடையே ஒரேயொரு போட்டியில் மோதின. 1996 நட்புப் போட்டியை 2–2 என்று சமநிலையில் முடித்துக் கொண்டன.
<section begin=F1 /><section end=F1 />
---
கனடா, பெல்சியம் அணிகள் ஒரேயொரு தடவை தமக்கிடையே மோதின. 1989 நட்புப் போட்டியில் பெல்சியம் 2–0 என வெற்றி பெற்றது.
<section begin=F2 /><section end=F2 />
---
பெல்சியமும் மொரோக்கோவும் முன்னதாக மூன்று தடவைகள் தமக்கிடையே விளையாடியுள்ளன. 1994 உலகப்போட்டி குழுநிலையில் பெல்சியம் 1–0 ஆக வென்றது.
<section begin=F3 /><section end=F3 />
---
குரோவாசியாவும் கனடாவும் தமக்கிடையே போட்டியிடுவது இதுவே முதல் முறையாகும்.
<section begin=F4 /><section end=F4 />
---
குரோவாசியாவும் பெல்சியமும் முன்னதாகத் தமக்கிடையே எட்டு போட்டிகளில் விளையாடியுள்ளன. கடைசியாக 2021 நட்புப் போட்டியில் பெல்சியம் 1–0 ஆக வென்றது.  
இந்தப் போட்டி 0–0 ஆக சமநிலையில் முடிந்தாலும், பெல்சியம் அடுத்த கட்டத்திற்கு முன்னேறத் தவறியது.
<section begin=F5 /><section end=F5 />
---
கனடாவும் மொரோக்கோவும் தமக்கிடையே மூன்று தடவைகள் விளையாடியுள்ளன, கடைசியாக 2016 நட்புப் போட்டியில் மொரோக்கோ 4–0 ஆக வென்றது.  
கனடாவும் புரவல நாடான கத்தாரும் இந்த உலகக்கோப்பைப் போட்டிகளில் எந்த ஒரு புள்ளியையும் பெறாமல் குழுநிலையில் இருந்து வெளியேறின. கனடா ஆறு தடவைகள் உலகக்கோப்பைப் போட்டிகளில் விளையாடி அனைத்திலும் தோல்வி கண்டது. மொரோக்கோ 1986 இற்குப் பின்னர் முதல் தடவையாக இரண்டாவது சுற்றிற்குத் தகுதி பெற்றது.
<section begin=F6 /><section end=F6 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

### குழு எ

---
சுவிட்சர்லாந்தும் கமரூனும் தமக்கிடையே முதல் தடவையாக விளையாடுகின்றன.  
<section begin=G1 /><section end=G1 />
---
பிரேசிலும் செர்பியாவும் 2018 உலகக்கோப்பையில் குழுநிலையில் விளையாடி பிரேசில் 2–0 ஆக வென்றது. செர்பியா யூகோசுலாவிய அணியாக பிரேசிலுடன் 18 தடவைகள் விளையாடியுள்ளது.
<section begin=G2 /><section end=G2 />
---
கமரூன், செர்பியா இரண்டும் முன்னதாக ஒரேயொரு தடவை நட்புப் போட்டியில் விளையாடின, செர்பியா 4–3 ஆக வென்றது.
<section begin=G3 /><section end=G3 />
---
பிரேசில், சுவிட்சர்லாந்து ஆகிய அணிகள் இரண்டு குழுநிலை உலகக்கோப்பைப் போட்டிகள் உட்பட ஒன்பது தடவைகள் தமக்கிடையே விளையாடியுள்ளன. 1950 உலகக்கோப்பைப் போட்டி 2–2 எனவும், 2018 போட்டி 1–1 எனவும் சமநிலையில் முடிந்தன.
<section begin=G4 /><section end=G4 />
---
செர்பியாவும் சுவிட்சர்லாந்தும் ஒரேயொரு தடவை தமக்கிடையே மோதியுள்ளன, 2018 உலகக்கோப்பை குழு நிலையில் சுவிட்சர்லாந்து 2–1 ஆக வென்றது. செர்பியா யுகோசுலாவிய அணியில் விளையாடிய போது, இரண்டும் 13 தடவைகள் சந்தித்துள்ளன, 1950 உலகக்கோப்பை காற்பந்து குழு நிலையில் 3–0 ஆக யுகோசுலாவியா வென்றது.  
செர்பியா எந்த வெற்றியையும் பெறாமல் குழுநிலைப் போட்டிகளில் இருந்து தொடர்ந்து மூன்றாவது தடவையாக வெளியேறியது.
<section begin=G5 /><section end=G5 />
---
கமரூன், பிரேசில் அணிகள் தமக்கிடையே இரண்டு உலகக்கோப்பைப் போட்டிகள் உட்பட ஆறு தடவைகள் விளையாடியுள்ளன. உலகக்கோப்பை குழுநிலைப் போட்டிகளில் 1994 இல் 3–0 ஆகவும், 2014 போட்டியில் 4–1 ஆகவும் பிரேசில் வெற்றி பெற்றது:  
<section begin=G6 /><section end=G6 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

### குழு ஏ

---
உருகுவேயும் தென் கொரியாவும் எட்டு தடவைகள் தமக்கிடையே விளையாடியுள்ளன, இவற்றில் இரண்டு உலகக்கோப்பைப் போட்டிகள் ஆகும். 1990 உலகக்கோப்பை குழுநிலைப் போட்டியில் உருகுவே 1–0 ஆகவும், 2010 வெளியேறுநிலைப் போட்டியில் உருகுவே 2–1 ஆகவும் வென்றது.
<section begin=H1 /><section end=H1 />
---
போர்த்துகலும் கானாவும் ஒரேயொரு தடவை 2014 உலகக்கோப்பை காற்பந்து குழுநிலைப் போட்டியில் விளையாடி போர்த்துகல் 2–1 ஆக வென்றது.
<section begin=H2 /><section end=H2 />
---
தென் கொரியாவும் கானாவும் முன்னதாக எட்டு தடவைகள் தமக்கிடையே விளையாடியுள்ளன, கடைசியாக 2014 இல் நட்புப் போட்டியில் 4–0 என கானா வென்றது.  
உலகக்கோப்பைப் போட்டி வரலாற்றில் முதல் தடவையாக பயிற்சியாளர் ஒருவர் தண்டனை அட்டை பெற்று வெளியேற்றப்பட்டார். தென்கொரிய வீரர் முனை உதை அடிப்பதை அனுமதிக்காமல் நடுவர் அந்தோனி டெய்லர் ஆட்டத்தை முடிவுக்குக் கொண்டு வந்தபோது தென்கொரியப் பயிற்சியாளர் பவுலோ பென்டோ அரங்கினுள் ஓடிவந்து நடுவரை நோக்கிக் கத்தினார். உலகக்கோப்பைப் போட்டிகளில் ஆட்டம் முடிவடைந்த பிறகு தண்டனை அட்டை பெற்று வெளியேற்றப்பட்ட மூன்றாவது நபர் இவர் ஆவார்.
<section begin=H3 /><section end=H3 />
---
போர்த்துகல், உருகுவே அணிகள் முன்னதாக மூன்று முறை (ஒரு உலகக்கோப்பை உட்பட) தமக்கிடையே விளையாடியுள்ளன. 2018 உலகக்கோப்பையில் உருகுவே 2–1 என்ற கணக்கில் வென்று காலிறுதிக்குத் தகுதி பெற்றது.
<section begin=H4 /><section end=H4 />
---
கானாவும் உருகுவையும் 2010 உலகக்கோப்பை காற்பந்து காலிறுதிப் போட்டியில் விளையாடி, சர்ச்சைக்குரிய 1-1 சமனாக நிறைவுற்று, தண்ட உதையின் போது 4-2 ஆக உருகுவை வென்றது.
<section begin=H5 /><section end=H5 />
---
தென் கொரியாவும் போர்த்துகலும் ஒரேயொரு தடவை தமக்கிடையே விளையாடியுள்ளன, 2002 உலகக்கோப்பை காற்பந்து குழு நிலைப் போட்டியில் தென் கொரியா 1–0 ஆக வென்றது.  
2010 போட்டிகளுக்குப் பின்னர் முதல் தடவையாக தென் கொரியா இரண்டாம் கட்டத்திற்கு விளையாடத் தகுதி பெற்றது.
<section begin=H6 /><section end=H6 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

## வெளியேற்ற நிலை

வெளியேற்ற நிலையில் (knockout stage), ஆட்ட நேர முடிவில் ஒரு போட்டி சமநிலையில் இருந்தால், கூடுதல் நேரம் (ஒவ்வொன்றும் 15 நிமிடங்கள் வீதம்) விளையாடப்பட்டு, தேவைப்பட்டால், சமன்நீக்கி மோதல் மூலம் வெற்றியாளர் தீர்மானிக்கப்படுவார்.  
<section begin=R16-1 /><section end=R16-1 />
---
அர்கெந்தீனா ஆத்திரேலியாவுடன் ஏழு தடவைகள் விளையாடி, ஐந்தில் வென்று, ஒன்றை சமனாக்கி, ஒன்றில் தோல்வி கண்டது. கடைசியாக 2007 செப்டம்பரில் அர்கெந்தீனா 1–0 ஆக வென்றது.  
<section begin=R16-2 /><section end=R16-2 />
---
இந்த ஆட்டத்திற்கு முன்னதாக, பிரான்சு 16 தடவைகள் போலந்துடன் விளையாடி, எட்டு ஆட்டங்களில் வென்றும், மூன்றில் தோற்றும் இருந்தது. கடைசியாக 2011 நட்புப் போட்டியில் பிரான்சு 1–0 ஆக வென்றது.  
<section begin=R16-3 /><section end=R16-3 />
---
முதல் தடவையாக இங்கிலாந்தும் செனிகலும் தமக்கிடையே விளையாடின.  
<section begin=R16-4 /><section end=R16-4 />
---
சப்பான் குரோவாசியாவுடன் மூன்று தடவைகள் விளையாடியிருந்தது. ஒன்றில் மட்டும் வென்று, ஒன்றில் தோற்றிருந்தது. 1998 உலகக்கோப்பை போட்டியில் குரோவாசியா 1–0 ஆக வென்றது. 2006 உலகக்கோப்பையில் 0–0 ஆக சமனாக முடிந்தது.  
<section begin=R16-5 /><section end=R16-5 />
---
பிரேசில், தென் கொரியா அணிகள் ஏழு தடவைகள் தமக்கிடையே விளையாடியுள்ளன, இவற்றில் ஆறில் பிரேசில் வென்றது, ஒன்றில் தென் கொரியா வென்றது. கடைசியாக 2022 இல், பிரேசில் 5–1 ஆக வென்றது.  
<section begin=R16-6 /><section end=R16-6 />
---
மொரோக்கோவும் எசுப்பானியாவும் மூன்று முறை தமக்கிடையே விளையாடியுள்ளன. கடைசியாக 2018 உலகக்கோப்பை குழுப் போட்டியில் 2–2 ஆக சமநிலையில் முடிந்தது.  
முதல் 120 நிமிடங்கள் எவரும் கோல் அடிக்காததால், தண்ட உதையில் மொரோக்கோ எசுப்ப்பானியாவை 3-0 என்ற கணக்கில் வென்று முதல் தடவையாக காலிறுதிக்குள் நுழைந்தது.  
<section begin=R16-7 /><section end=R16-7 />
---
போர்த்துகல், சுவிட்சர்லாந்துடன் 25 தடவைகள் விளையாடி, 9 இல் வென்றது, 11 இல் தோல்வியடைந்தது. கடைசியாக சூன் 2022 இல் சுவிட்சர்லாந்து 1–0 ஆக வென்றது.  
கொன்சாலோ ரமோசு தனது முதலாவது பன்னாட்டுப் போட்டியில் போர்த்துகல் அணியில் விளையாடி தனது முதலாவது 3-கோல்களை எடுத்தார். போர்த்துகல் 6–1 ஆக சுவிட்சர்லாந்தை வென்று 2006 இற்குப் பின்னர் முதல் தடவையாகக் காலிறுதிக்குள் நுழைந்தது.  
<section begin=R16-8 /><section end=R16-8 />
# பீபா ஒழுங்கமைப்புக் குழுவினுடைய சீட்டுக் குலுக்கல்; | } |

## வெளியேற்ற நிலை

### காலிறுதிப் போட்டிகள்

குரோவாசியா பிரேசிலுடன் நான்கு தடவைகள் விளையாடியுள்ளது, மூன்றில் தோல்வியடைந்து ஒன்றை சமநிலையில் முடித்தது. இவற்றில் இரண்டு உலகக்கோப்பையில் விளையாடப்பட்டன. பிரேசில் இரண்டையும் வென்றது: 1–0 2006 குழுநிலை, 3–1 2014 குழுநிலை.  
<section begin=QF1 /><section end=QF1 />
---
நெதர்லாந்து அர்கெந்தீனாவுடன் ஒன்பது தடவைகள் விளையாடி, நான்கில் வெற்றி பெற்றது, ஒன்றில் தோல்வியடைந்தது. மூன்று சமநிலையில் முடிந்தன. இவற்றில் ஐந்து ஆட்டங்கள் உலகக்கோப்பையில் விளையாடப்பட்டன.  
இவ்வாட்டத்தில் மொத்தம் 18 மஞ்சள் தண்ட அட்டைகள் வழங்கப்பட்டன, 2006 போர்த்துகலுக்கு எதிரான 16-ஆவது சுற்றில் மற்றொரு இடச்சு வெளியேற்ற நிலைத் தோல்வியின் போது அமைக்கப்பட்ட 16 என்ற சாதனையை இது முறியடித்தது. நடுவர் அன்ந்தோனியோ மெத்தியூ லாகோசின் முடிவுகள் பெருமளவு விமர்சனத்தைப் பெற்றன, ரசிகர்கள் மற்றும் ஊடகங்கள் மஞ்சள் அட்டையை சில நிகழ்வுகளுக்கு மிகவும் மென்மையாகக் கருதின, அதே வேளை மெசியின் சாத்தியமான கைப்பந்து கவனிக்கப்படவில்லை. மத்தியூ லாகோசு வழங்கிய மஞ்சள் அட்டைகளின் எண்ணிக்கையும் விமர்சிக்கப்பட்டது.  
<section begin=QF2 /><section end=QF2 />
---
மொரோக்கோ முன்னதாக போர்த்துகலுடன் இரண்டு தடவைகள் விளையாடி, ஒன்றில் வென்று, மற்றையதில் தோற்றது. 1986 உலகக்கோப்பை குழுநிலைப் போட்டியில் மொரோக்கோ 3–1 ஆக வென்றது. 2018 குழுநிலைப் போட்டியில் போர்த்துகல் 1–0 ஆக வென்றது.  
மொரோக்கோ முதலாவது ஆப்பிரிக்க, மற்றும் அரபு நாடாக உலகக்கோப்பை அரையிறுதிக்குத் தகுதி பெற்றது.  
<section begin=QF3 /><section end=QF3 />
---
இங்கிலாந்து பிரான்சுடன் முன்னதாக 31 தடவைகள் விளையாடியுள்ளது. இவற்றில் 17 ஐ வென்று 9 இல் தோற்றது. இங்கிலாந்து 1966 குழுநிலைப் போட்டியில் இங்கிலாந்து 2–0 ஆகவும், 1982 குழுநிலைப் போட்டியில் 3–1 ஆகவும் வென்றது. கடைசியாக 2017 நட்புப் போட்டியில், பிரான்சு 3–2 ஆக வென்றது.  
<section begin=QF4 /><section end=QF4 />